CELEX: 62017TN0530
Language: hr
Date: 2017-08-11 00:00:00
Title: Predmet T-530/17: Tužba podnesena 11. kolovoza 2017. – López Campo i drugi protiv SRB-a

30.10.2017   
            
            
               HR
            
            
               Službeni list Europske unije
            
            
               C 369/21
            
         Tužba podnesena 11. kolovoza 2017. – López Campo i drugi protiv SRB-a
   (Predmet T-530/17)
   (2017/C 369/32)
   Jezik postupka: španjolski
   
      Stranke
   
   
      Tužitelji: Mario López Campo (Pontevedra, Španjolska) i osam drugih tužitelja (zastupnik: F. Cabadas García, odvjetnik)
   
      Tuženik: Jedinstveni sanacijski odbor (SRB)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               proglasi ništavom Odluku SRB/EES/2017/08 Jedinstvenog sanacijskog odbora koju je donio 7. lipnja 2017., a kojom se instituciju Banco Popular Español S.A. stavlja pod sanacijski program od 7. lipnja 2017., i utvrdi da je navedeni odbor dužan nadoknaditi štetu tužiteljima u iznosima koji su određeni u tužbi;
            
         
               —
            
            
               podredno, proglasi ništavom Odluku SRB/EES/2017/08 Jedinstvenog sanacijskog odbora koju je donio 7. lipnja 2017., a kojom se instituciju Banco Popular Español S.A. stavlja pod sanacijski program od 7. lipnja 2017., i utvrdi da je navedeni odbor dužan nadoknaditi štetu tužiteljima u iznosima dobivenima množenjem broja njihovih dionica s posljednjom burzovnom cijenom prije Odluke SRB/EES/2017/08.
            
         
      Tužbeni razlozi i glavni argumenti
   
   Ova tužba usmjerena je protiv Odluke Jedinstvenog sanacijskog odbora (SRB/EES/2017/08) od 7. lipnja 2017., koja predviđa sanaciju Banco Popular Español, S.A.
   Tužbeni razlozi i glavni argumenti slični su onima istaknutima u predmetima T-478/17, Mutualidad de la Abogacía i Hermandad Nacional de Arquitectos Superiores y Químicos/Jedinstveni sanacijski odbor, T-481/17, Fundación Tatiana Pérez de Guzmán el Bueno i SFL/Jedinstveni sanacijski odbor, T-482/17, Comercial Vascongada Recalde/Komisija i Jedinstveni sanacijski odbor, T-483/17, García Suárez i dr./Komisija i Jedinstveni sanacijski odbor, T-484/17, Fidesban i dr./Jedinstveni sanacijski odbor, T-497/17, Sáchez del Valle i Calatrava Real State 2015/Komisija i Jedinstveni sanacijski odbor, i T-498/17, Pablo Álvarez de Linera Granda/Komisija i Jedinstveni sanacijski odbor.